**ตัวอย่างของเอกสารเพื่อการปฏิบัติตามกฎหมายคุ้มครองข้อมูลส่วนบุคคล**

**สำหรับธุรกิจประกันวินาศภัย**

แบบ ข้อความ หรือสัญญาเหล่านี้ เป็นเพียงตัวอย่างที่เตรียมขึ้นเพื่อเป็นแนวทางในการจัดเตรียมของบริษัท ซึ่งการนำไปใช้จะต้องได้รับการตรวจสอบ และตรวจทานโดยหน่วยงานต่างๆ ของบริษัท โดยเฉพาะอย่างยิ่งหน่วยงานที่กำกับดูแลด้านกฎหมาย กฎระเบียบ และด้านการปกป้องข้อมูลส่วนบุคคล เพื่อปรับแก้ หรือเพิ่มเติม ข้อความเพื่อให้เหมาะสมกับการดำเนินธุรกิจของแต่ละบริษัทต่อไป

**ตัวอย่างร่างคำร้องขอใช้สิทธิของเจ้าของข้อมูลส่วนบุคคล**

**แบบคำร้องขอการใช้สิทธิของเจ้าของข้อมูลส่วนบุคคล**

**[ระบุชื่อบริษัทฯ]**

เนื่องด้วยพระราชบัญญัติคุ้มครองข้อมูลส่วนบุคคล พ.ศ. 2562 (**“พ.ร.บ. คุ้มครองข้อมูลส่วนบุคคล”**) ระบุให้เจ้าของข้อมูลส่วนบุคคลมีสิทธิอันเกี่ยวข้องกับข้อมูลส่วนบุคคลของตนตามที่กำหนดไว้ใน พ.ร.บ. คุ้มครองข้อมูลส่วนบุคคล เพื่อให้[ระบุชื่อบริษัท] (**“บริษัท”**) สามารถปฏิบัติหน้าที่ของตนในฐานะที่เป็นผู้ควบคุมข้อมูลส่วนบุคคลได้ บริษัทจึงได้จัดทำแบบคำร้องฉบับนี้ เพื่อจัดให้ท่านสามารถดำเนินการใช้สิทธิของท่าน โปรดระบุรายละเอียดดังต่อไปนี้

**ส่วนที่ 1 ข้อมูลของผู้ยื่นคำร้องขอ**

เพื่อการยืนยันตัวตนของผู้ยื่นคำร้องขอ ขอให้ท่านโปรดใส่ข้อมูลของท่านตามที่ระบุไว้ดังต่อไปนี้

|  |  |
| --- | --- |
| ชื่อนามสกุล |  |
| ที่อยู่ |  |
| หมายเลขโทรศัพท์ที่ติดต่อได้ |  |
| อีเมล |  |

เพื่อประโยชน์ในการยืนยันตัวตนของผู้ยื่นคำร้องขอ บริษัทขอให้ท่านแสดงบัตรประชาชนตัวจริงของท่านในขณะที่ท่านได้ยื่นคำร้องขอฉบับนี้ ทั้งนี้ หากเป็นการยื่นคำร้องขอโดยผ่านทางระบบอิเล็กทรอนิกส์หรือช่องทางอื่น ขอให้ท่านใส่เลขประจำตัวบัตรประชาชน 13 หลัก พร้อมวันที่ออกบัตรและวันที่บัตรหมดอายุ

|  |  |
| --- | --- |
| เลขบัตรประชาชน  |  |
| วันที่ออกบัตร |  |
| วันที่บัตรหมดอายุ |  |

**ส่วนที่ 2 สถานะของผู้ยื่นคำร้องขอ**

ท่านเป็นเจ้าของข้อมูลส่วนบุคคลที่ต้องการใช้สิทธิตามคำร้องฉบับนี้

[ ] ใช่ ข้าพเจ้าเป็นเจ้าของข้อมูลส่วนบุคคลและมีสิทธิตาม พ.ร.บ. คุ้มครองข้อมูลส่วนบุคคล ในการยื่นคำร้องขอฉบับนี้

[ ] ไม่ใช่ ข้าพเจ้าดำเนินการในนามของผู้อื่น (ระบุชื่อ และเลขบัตรประจำตัวประชาชนหรือเลขหนังสือเดินทางของเจ้าของข้อมูลส่วนบุคคล พร้อมทั้งระบุเหตุผลในการดำเนินการแทน)

|  |  |
| --- | --- |
| ชื่อ-สกุล |  |
| เลขบัตรประจำตัวประชาชน/เลขที่หนังสือเดินทาง |  |
| เหตุผลในการดำเนินการแทน |  |

ในการยื่นคำร้องขอแทนหรือในนามเจ้าของข้อมูลส่วนบุคคลบริษัทสงวนสิทธิ์ในการพิจารณาคำร้องขอของท่านและอาจปฏิเสธคำร้องขอของท่าน เว้นแต่บริษัทมีหน้าที่ตามกฎหมายที่จะต้องพิจารณาและดำเนินการตามคำร้องขอของท่านที่จัดทำแทนหรือในนามเจ้าของข้อมูลส่วนบุคคลอื่น

**ส่วนที่ 3 รายละเอียดของคำร้องขอ**

ข้าพเจ้าต้องการยื่นคำร้องขอฉบับนี้ต่อบริษัท (ผู้ควบคุมข้อมูลส่วนบุคคล) ดังนี้

|  |
| --- |
| **ตัวอย่าง**ข้าพเจ้าต้องการขอรับสำเนาข้อมูลเกี่ยวกับประวัติการเรียกร้องค่าสินไหมทดแทนของข้าพเจ้าทั้งหมด |

**เจ้าของข้อมูลส่วนบุคคลมีสถานะหรือความสัมพันธ์อย่างไรกับบริษัท**

[ ] ผู้สมัครงาน [ ] พนักงาน [ ] อดีตพนักงาน

[ ] ผู้เอาประกันภัย [ ] ผู้รับประโยชน์ [ ] ผู้ชำระเงินตามกรมธรรม์ประกันภัย

[ ] คู่ค้า [ ] พนักงานของบริษัทคู่ค้า

[ ] อื่น ๆ (โปรดระบุ)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ผู้ร้องขอต้องการใช้สิทธิของเจ้าของข้อมูลส่วนบุคคลในเรื่องใด**

[ ] สิทธิในการเข้าถึงข้อมูลส่วนบุคคล

[ ] สิทธิในการขอรับสำเนาข้อมูลส่วนบุคคล

[ ] สิทธิขอให้เปิดเผยการได้มาซึ่งข้อมูลส่วนบุคคลที่ไม่ได้รับความยินยอมจากเจ้าของข้อมูลส่วนบุคคล

[ ] สิทธิในการเพิกถอนความยินยอม (ใช้ได้เฉพาะเมื่อท่านได้ให้ความยินยอมไว้กับบริษัท)

[ ] สิทธิในการแก้ไขหรือทำให้ข้อมูลเป็นปัจจุบัน

[ ] สิทธิในการลบหรือทำลายข้อมูลส่วนบุคคล

[ ] สิทธิในการระงับการใช้ข้อมูลส่วนบุคคล

[ ] สิทธิในการโอนย้ายข้อมูลส่วนบุคคล

[ ] สิทธิในการคัดค้านการเก็บรวบรวมใช้หรือเปิดเผยข้อมูลส่วนบุคคล

[ ] สิทธิในการขอให้ดำเนินการให้ข้อมูลส่วนบุคคลถูกต้อง เป็นปัจจุบัน สมบูรณ์ และไม่ก่อให้เกิดความเข้าใจผิด

[ ] กรณีข้อร้องเรียนอื่นที่เกี่ยวข้อง

**หมายเหตุ** ขอให้ท่านโปรดระวังว่าการเลือกใช้สิทธิของท่านมากกว่า 1 สิทธิซึ่งอาจทำให้เกิดความสับสนของบริษัทในการปฏิบัติตามคำขอของท่าน หากท่านเลือกใช้สิทธิมากกว่า 1 สิทธิท่านสามารถเขียนระบุเพิ่มเติมอธิบายถึงการใช้สิทธิของท่าน

**ขอให้ท่านโปรด อธิบายรายละเอียดที่เกี่ยวข้องกับคำร้องขอนั้น**

|  |
| --- |
| **ตัวอย่าง**ข้าพเจ้าขอให้บริษัทส่งสำเนารายละเอียดเกี่ยวกับการเรียกร้องค่าสินไหมทดแทนของข้าพเจ้าไปให้บริษัทประกันภัยเอ ด้วย |

**ส่วนที่ 4 การดำเนินงานของบริษัทภายหลังจากที่ได้รับคำร้องขอ**

บริษัทขอขอบคุณที่ท่านกรุณาส่งคำร้องขอใช้สิทธิของเจ้าของข้อมูลส่วนบุคคลพร้อมทั้งเอกสารและรายละเอียดที่เกี่ยวข้อง ทั้งนี้ บริษัทจะพิจารณาเรื่องดังกล่าวและดำเนินการติดต่อกลับไปภายในระยะเวลาที่กฎหมายกำหนด หากมีกรณีที่บริษัทอาจต้องการคำอธิบายเพิ่มเติมหรือต้องโต้แย้งการใช้สิทธิของท่าน บริษัทจะดำเนินการติดต่อท่านกลับไปตามรายละเอียดที่ท่านได้ให้ไว้ในส่วนที่ 1 ภายในระยะเวลาที่กฎหมายกำหนด

ทั้งนี้ บริษัทขอสงวนสิทธิ์ในการปฏิเสธหรือระงับการปฏิบัติตามคำขอของท่านเฉพาะในกรณีดังต่อไปนี้

1) บริษัทไม่มีข้อมูลส่วนบุคคลที่เกี่ยวข้องกับท่าน

2) คำร้องขอของท่านไม่อาจแสดงได้ว่าท่านต้องการใช้สิทธิอะไร หรือท่านมีสิทธิตาม พ.ร.บ. คุ้มครองข้อมูลส่วนบุคคลอย่างไร

3) ท่านไม่สามารถแสดงให้เห็นอย่างชัดเจนได้ว่าผู้ยื่นคำร้องเป็นเจ้าของข้อมูล หรือมีอำนาจในการยื่นคำร้องดังกล่าว

4) ด้วยหน้าที่หรือข้อกำหนดตามกฎหมายบริษัทไม่สามารถให้ข้อมูลหรือดำเนินการตามคำร้องขอของท่าน

5) คำร้องขอของท่านไม่เป็นไปตามเงื่อนไขที่ พ.ร.บ. คุ้มครองข้อมูลส่วนบุคคล กำหนด หรือบริษัทมีเหตุในการปฏิเสธการดำเนินการตามสิทธิของท่านตามที่ พ.ร.บ. คุ้มครองข้อมูลส่วนบุคคล กำหนดไว้ และบริษัทสามารถใช้เหตุดังกล่าวได้โดยชอบด้วยกฎหมาย

**ส่วนที่ 5 คำรับรอง**

ข้าพเจ้าขอยืนยันว่าข้าพเจ้าได้อ่านและเข้าใจเนื้อหาและข้อกำหนดตามที่ระบุไว้ในคำร้องขอฉบับนี้ พร้อมทั้งรับรองว่าข้อมูลดังกล่าวที่ข้าพเจ้าให้ไว้ตามเอกสารฉบับนี้ถูกต้อง ครบถ้วนและสมบูรณ์ ข้าพเจ้าขอยืนยันและรับประกันว่าในการใช้สิทธิตามเอกสารฉบับนี้ ข้าพเจ้ามีสิทธิอย่างถูกต้องตามกฎหมาย ข้าพเจ้าไม่มีเจตนาดำเนินการเพื่อก่อให้เกิดความเสียหายกับบุคคลใดหรือกับบริษัท ข้าพเจ้าจึงได้ลงลายมือชื่อตามที่ระบุด้านล่างนี้

ลายมือชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ชื่อ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

วันที่\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ท่านสามารถติดต่อสอบถามรายละเอียดเพิ่มเติมได้ที่ [ระบุช่องทางการติดต่อ]